**SUSITARIMAS DĖL DEFEKTŲ VALDYMO**

**PRIE SUTARTIES NR. S-1148 2024-10-30**

2025-12-01

**AB „Via Lietuva“**, atstovaujama šį dokumentą pasirašančio įgalioto bendrovės darbuotojo (toliau – **Užsakovas**),

ir

**UAB „Fegda“**, atstovaujama šį dokumentą pasirašančio įgalioto bendrovės darbuotojo (toliau - **Rangovas**)

toliau Užsakovas ir Rangovas atskirai vadinami „**Šalimi**“, o kartu vadinami „**Šalimis**“,

**Šalys, atsižvelgdamos į tai, kad:**

1. 2024-10-30 Šalys sudarė pirkimo sutartį Nr. S-1148 (toliau – **Sutartis**), projekte „Magistralinio kelio A14 Vilnius–Utena ruožo nuo 28,40 iki 39,207 km rekonstravimas“;
2. Sutarties pagrindu Rangovas UAB „Fegda“ įsipareigojo atlikti darbus (toliau – **Darbai**), o Užsakovas – tinkamai ir laiku atsiskaityti;
3. Sutartimi Rangovas įsipareigojo kokybiškai atlikti rangos darbus, laikantis Sutarties bei teisės aktų reikalavimų;
4. Reikalavimai numatyti 2024-02-14 12 AB Lietuvos Automobilių kelių direkcijos prie susisiekimo ministerijos generalinio direktoriaus įsakymo Nr. VE-30 dėl Automobilių kelių dangos konstrukcijos asfalto sluoksnių įrengimo taisyklių ĮT asfaltas 24 (toliau – IT Asfaltas24);
5. Atlikus emulsijos, naudotos kelio ruože nuo Pk 340+00 iki Pk 367+50 k.p., kontrolinius bandymus (2025m. spalio 9 d. bandymų protokolas Nr. P138658 **(Priedas Nr. 1**)) buvo nustatyta, kad dvi iš nustatytų savybių netenkina Automobilių kelių bituminių emulsijų techninių reikalavimų aprašo TRA BE 08/15 2 lentelės reikalavimų: išskirto rišiklio minkštėjimo temperatūra – 49,5 °C (reikalavimas – ≥ 50 °C); tamprioji grįžtis 10 °C temperatūroje – 43 % (reikalavimas – ≥ 50 %)., kurie laikomi defektu (toliau – **Defektas**). Taip pat, šiame kelio ruože buvo atlikti ir asfalto sluoksnių sukibimo bandymai (2025 m. spalio 28 d. bandymo protokolas Nr. P139938 (**Priedas Nr. 2**)). Gauti rezultatai tenkino ĮT ASFALTAS nustatytą minimalų 15,0 kN reikalavimą: 34,393 km 5,09 m k.p. – 19,4 kN ir 17,9 kN; 35,936 km 1,38 m k.p. – 18,5 kN ir 18,2 kN; 36,600 km 6,05 m k.p. – 15,5 kN ir 15,8 kN.;
6. Rangovas, atsižvelgdamas į tai, kad asfalto sluoksnių sukibimas tenkina nustatytą minimalų ĮT ASFALTAS 24 keliamą reikalavimą, o dvi panaudotos bituminės emulsijos savybės nedaug netenkina TRA BE 08/1reikalavimų, 2025 m. raštu Nr. DKS-2025-840 (**Priedas Nr. 3**) siūlė taikyti atlikto darbo kainos sumažinimą 10%.
7. 2025 m. lapkričio 18 d. Užsakovas raštu Nr. 2-25-16015 (**Priedas Nr. 4**) , atsižvelgdamas į tai, kad sukibimo parametrai yra geri ir atitinkantys reikalavimus, nusprendė, kad 50 % neapmokėjimo taikymas už visą 23 677 m2 defektinį plotą yra tinkama sankcija už nustatytus defektus. Užsakovo taip pat buvo įvertinta, kad emulsijos kelių parametrų neatitikimas keliamiems reikalavimams, įvertinus tai, kad sukibimo parametrai yra geri, nedavė neigiamo efekto konstrukcijai, todėl ateityje galimai pasireiškę defektai bus suvaldomi per garantinį laikotarpį. Taip pat Užsakovas pabrėžia, kad defektai priskiriami paslėptiems darbams ir jiems taikomas 10 metų laikotarpio garantinis terminas.
8. Rangovas 2025 m. lapkričio 20 d. raštu Nr. DKS-2025-892 (**Priedas Nr. 5**) sutiko su Užsakovo siūlomu defektų suvaldymo būdu;
9. Vertinant tai, kad Defekto pašalinimas yra netikslingas (dangos perklojimo darbai, susidarytų papildomas išilgines siūles asfalto dangoje, kurios gali tapti potencialiomis vandens įsiskverbimo ir dangos pažeidimų vietomis), todėl Šalys siekia susitarti dėl defektų suvaldymo sąlygų;

Šalys, remdamosi Sutarties nuostatomis, sudaro šį susitarimą dėl defektų valdymo (toliau – **Susitarimas**), kuriuo susitaria dėl toliau nurodytų sąlygų:

1. Šalys susitaria, kad už visą defektinį 23 677 m2 plotąbus taikomas atliktų darbų „Sluoksnių sukibimo įrengimas C60BP4-S 200–400 g/m2“ 50 % (penkiasdešimties procentų) neapmokėjimas, kas sudaro  
   **4 498,63 Eur** (23 677 m2 × 0,38 Eur × 50 %).
2. Rangovas patvirtina, kad defektiniuose ruožuose, t. y. nuo Pk 340+00 iki Pk 367+50 k.p. defektai priskiriami paslėptiems darbams ir jiems taikomas 10 metų laikotarpio garantinis terminas.
3. Dėl aukščiau šiame Susitarime nurodytų sąlygų Sutarties kaina sumažėja 5.443,34 Eur (su PVM) suma. Galutinė Sutarties kaina yra: ​33.139.434,23​ Eur (su PVM).
4. Šalys patvirtina, jog Susitarime numatytos sąlygos buvo individualiai Šalių aptartos ir pilnai atitinka jų tikrąją valią, kurios įgyvendinimo Šalys siekė sudarydamos Susitarimą.
5. Sutarties sąlygos, kurios nėra aptartos kaip keičiamos Susitarimu, lieka nepakeistos galioti Sutarties galiojimo laikotarpiu.
6. Šis Susitarimas įsigalioja nuo Šalių pasirašymo (abiejų Šalių) dienos ir galioja pagal Sutartyje nustatytą Sutarties galiojimo terminą.
7. Susitarimas yra neatskiriama ir sudėtinė Sutarties dalis.
8. Susitarimo priedai:

6.1 Priedas Nr. 1, 2024-10-09 bandymų protokolas Nr. P138658;

6.2 Priedas Nr. 2, 2024-10-28 bandymų protokolas Nr. P139938;

6.3 Priedas Nr. 3, 2025-11-04 Rangovo raštas Nr. DKS-2025-840;

6.4 Priedas Nr. 4, 2025-11-18 Užsakovo raštas Nr. 2-25-16015;

6.5 Priedas Nr. 5, 2025-11-20 Rangovo raštas Nr. DKS-2025-892.

|  |  |
| --- | --- |
| UŽSAKOVAS  **AB „Via Lietuva“**  Kauno g. 22-202, LT-03212 Vilnius  Įmonės kodas 188710638  PVM mokėtojo kodas LT100009270611  Telefonas +370 5 232 9600  El. paštas info@vialietuva.lt  A.s. LT37 7300 0100 0245 6303  AB „Swedbank“  Dokumentą pasirašantis įgaliotas bendrovės darbuotojas | **RANGOVAS**  **UAB „Fegda“**  Geologų g. 12, LT-02190 Vilnius,  Įmonės kodas 110801759  PVM kodas LT108017515  El. paštas info@fegda.lt  A.s. Nr. LT27 2150 0510 0001 1527  OP Corporate Bank plc Lietuvos filialas  Dokumentą pasirašantis įgaliotas bendrovės darbuotojas |